Om Gyldendals Teaterleksikon
Gyldendals Teaterleksikon er et dansk leksikon om teater. Redaktion blev afsluttet august 2007.
Alette Scavenius var hovedredaktør af værket, og hun er også forfatter af forordet til Gyldendals Teaterleksikon.
Værket er koncentreret om dansk teater, men også om udenlandsk teater set med danske øjne. Og det dækker tiden fra det antikke græske teater til det nye årtusinds seneste tendenser. Især er nutiden prioriteret, fra skuespillet over den nye musikdramatik til performance, dans og eksperimenterende teaterkunst.
55 danske teaterforskere stillede deres viden til rådighed i værket, der omfatter mere end 3500 opslag med biografier, artikler om teatre, teaterhistorie samt redegørelser for dramatekniske og scenetekniske termer.
Hele dette materiale er organiseret i tre emner: